****

**REPUBLIKA HRVATSKA**

**ŠIBENSKO-KNINSKA ŽUPANIJA**

****

**GRAD DRNIŠ**

**GRADSKO VIJEĆE**

KLASA: 021-01/25-10/7

URBROJ: 2182-6-25-03

Drniš, 29. srpnja 2025. godine

**Z A P I S N I K**

sa 3. sjednice Gradskog vijeća Grada Drniša, održane 29. srpnja 2025. godine, u velikoj gradskoj vijećnici, s početkom u 18 sati.

**Nazočni članovi vijeća:** Ante Gverić, Tea Šarić Marin, Zlatko Kulušić, Marijana Kosor Lucić, Dragan Radeljak, Majdi Pamuković, Dijana Ćoraš, Ivan Elez, Joško Nedoklan, Antonio Marin, Aleksandra Janjić

**Odsutni:** Ante Lovrić, Ivica Kosor

**Ostali nazočni:** Tomislav Dželalija, Marija Lovrić, Marinko Šindilj, Davor Čupić, Davor Jakelić, Matilda Jelčić, Šime Cigić, Ivana Sučić, Josip Galić, Jure Džaja, Danijela Drezga

**Zapisničar**: Karmen Ljaljić

**Majdi Pamuković** – pozdravljam nazočne.

Utvrđujem da je na 3. sjednici Gradskog vijeća od ukupno 13 vijećnika nazočno 11 vijećnika, te da postoji kvorum za pravovaljano odlučivanje.

Prelazimo na potvrdu zapisnika sa 2. sjednice Gradskog vijeća Grada Drniša.

**Zapisnik sa 2. sjednice Gradskog vijeća je usvojen sa**

**11 (jedanaest) glasova ZA**

**te je jednoglasno**

**PRIHVAĆEN**

**D n e v n i r e d**

1. Prijedlog III. Izmjena i dopuna plana Proračuna Grada Drniša za 2025.godinu predlagatelj: Gradonačelnik,

2. Prijedlog Odluke o određivanju plaće i drugih prava gradonačelnika Grada Drniša iz radnog odnosa - predlagatelj: Gradonačelnik,

3. Prijedlog Odluke o određivanju naknade i drugih prava gradonačelnika Grada Drniša koji dužnost obnaša volonterski bez zasnivanja radnog odnosa- predlagatelj: Gradonačelnik,

4. Prijedlog odluke o koeficijentima za obračun plaće službenika i namještenika- predlagatelj: Gradonačelnik,

5. Prijedlog Odluke o raspoređivanju sredstava iz Proračuna Grada Drniša za razdoblje od 06.06.2025. – 31.12.2025. godine za redovito godišnje financiranje političkih stranaka i nezavisnih članova zastupljenih u Gradskom vijeću Grada Drniša - predlagatelj: Gradonačelnik,

6. Prijedlog I. Izmjena i dopuna Programa održavanja objekata i uređaja komunalne infrastrukture za 2025. godinu - predlagatelj: Gradonačelnik,

7. Prijedlog Odluke o odobravanju sufinanciranja nabave radnog materijala za učenike osnovnih škola s područja Grada Drniša- predlagatelj: Gradonačelnik.

8. Prijedlog Odluke o proglašenju površine izvan lovišta na području grada Drniša – predlagatelj: Gradonačelnik

**Vijećnička pitanja**

**Tomislav Dželalija:** Pozdravljam sve. Kao što Vam je poznato, sklopljen je ugovor o pripajanju temeljem odluke Gradskog vijeća i skupštine RAD d.o.o. Što se tiče nove cije,e ona se neće određivati za područje Grada Drniša jer je društvo podnijelo zahtjev za upis u sudski registar. Nakon što se izvrši registar, preuzima Vodovod i odvodnja. Također smo mi u prethodnoj autonomiji dodali, da bi se dodala nova cijena detaljno treba predložiti Rad. Na području Grada Drniša sve ostaje po starom. Cijena iznosi 1,54 eura po m3. Također je bio i plan komunalnih građevina za 2025. I 2026. Godinu. Također područje Grada Drniša nije obuhvaćeno, jer još nismo pripojeni, ali ovo ide na e-savjetovanje.

**Joško Nedoklan:** Pozdrav svima. Dakle prošli tjedan je bila u posjeti ministrica gosp. Nina Obonjen Kožinek. Cilj je bio sagledati bogatu industrijsku povijest, pa me zanima što možemo konkretno očekivati. Hvala.

**Tomislav Dželalija:** Dakle ministrica je imala želju posjetiti Siverić, jer je prethodno u Ožijku primila Joška Odaka i Joška Bukaricu. Tamo je prethodno planirana gradnja Muzeja rudarstva, i nju su zanimali gabariti s obzirom na troškovnik. Ministrica je rekla da će sa svojim timom sagledati mogućnosti. Moramo vidjeti na koji će način samo Ministarstvo preko našeg Muzeja, koji će biti sastavni dio projekta.

**AD-1/**

**Ivana Sučić:** Dobra večer svima, sve Vas lijepo pozdravljam. Treći rebalans, odnosno treće izmjene i dopune proračuna grada Drniša za 2025 godinu. Na ovim izmjenama smo išli uskladiti stanje u proračunu na dan 30. Lipnja 2025 godine, i sa financijskim izvješćima za 2024 godinu. Sulkadno financisjkim izvješćima za 2024 godinu na 31.12 iskazan je višak prihoda u iznosu od 859.000,00 eura. Zatim na prihodovnoj strani proračuna umanjili smo porez na dohodak za 267.000,00 eura. Gradski muzej je ostvario pomoć iz drugih proračuna te slijedom toga je na prihodovnoj strani iskazani dodadtni prihodi od 11.500,00 eura, zatim su imali povećanje vlastitih prihoda od 1.000,00 eura, i preneseni višak prihoda 10.500,00 eura. Zatim smo također imali usklađenje prihodovnih stavki što se tiče pomoći za fiskalnu održivost Vrtića, dakle sukladno odluci Ministarstva znanosti i obrazovanja, dakle, koja je došla nakon što smo mi već uputili proračun Grada Drniša. Dakle toj odluci Gradu Drnišu pripada po osnovi pomoći za fiskalnu održivost 374.915,00 eura. Mi smo planirali 400.000,00 eura. Također, što se tiče pomoći izravnanja za decentralizirane funkcije, također smo planirali 400,000 eura, a sukladno odluci Vlade je taj prihod 365.884,00 eura. Dakle, umanjili smo tu stavku za 35.000,00 eura. Također je što se tiče pomoći i fiskalnog izravnanja, tu je planiran iznos od 1.100.000,000 eura, a sukladno odluci Ministarstva financija Grad Drniš ima pravo na iznos od 845,085.00 eura. I tu smo stavku umanjili za 250.000,00 eura. Što se tiče rashodovne strane, imamo povećanja plaća. Rashodi za postrojenja i opermu, planiran je iznos od 44.000,00 eura. Imamo nadogradnju gradskog informacijskog sustava i pametne pješačke prijelaze. Iz MPO-a smo ostvarili iznos u vrijednosti 18.000,00 eura. Imamo povećanje plaća službenika, dakle za 19.000,00 eura. Povećanje interkalarne kamate vezane za kredit od 7 mil. Eura. Također troškovi od 7.000,00 eura za odobrenje kredita i troškove platnog prometa. Imamo nabavke materijala učenicima, u iznosu od 40,00 za učenike od 1-4 razreda i 70,00 eura za učenike od 5-8 razreda. Za obilježavanje obljetnice Oluja 6.000,00 eura. Hvala.

**Antonio Marin**: Ovo je najvažniji dokument Grada Drniša, i ovo godine je stvarno rekordan u iznosu od 16.400.000,00 eura. Samo bih upozorio na par stavki. To je veći proračun nego ikad. Mi smo potrošili čak 859.000,00 eura rezrevi. U odnosu na prethodni proračun, stvroili smo dodaatni minus. Ako se hitno nešto ne poduzme na prihodovnoj strani, mislim da ćemo biti svi skupa u istom problemu. Jerza manje od dvije godine nam dolaze krediti za Dom za starije i nemoćme. Hvala.

**Tomislav Dželalija:** Hvala lijepo. Drago mi je da podržavate komisiju. Otkako mi je poečo mandat, što se tiče komunalnih naknada, poslali smo 1690 opomena da se konačno krene riješavati komunalna naknada u Gradu Drnišu. To je ono što smo poslali zahvaljujući našim Studentima, koji će zajedno sa našim djelatnicima izlazsiti na terenski rad. Također smo naručili i procjenitelja jer imamo poslovne prostore koji se koriste po staroj cijeni. Idemo i u novi program kao što smo rekli za gospodrsku zonu.

**11 (jedanaest) glasova ZA**

**te je jednoglasno**

**PRIHVAĆEN**

**AD-2/, AD-3/**

**Marija Lovrić:** Poštovani. Općinski načelnik, gradonačelnik, župan, kao i njihovi zamjenici koji dužnost obavljaju profesionalno za vrijeme profesionalnog obavljanja dužnosti, ostvaruju pravo na plaću, kao i druga prava iz rada, a vrijeme obavljanja dužnosti uračunava im se u staž osiguranja. Osnovna mjerila za određivanje plaće, kao i druga prava vezana uz profesionalno obnašanje dužnosti tih dužnosnika, određuje se posebnim zakono o lokalnoj području i regionalnoj samoupravi. Točke dnevnoga reda propisano je da općina plaću općinskog načelnika, odnosno Gradonačelnika čini umnožak koeficijenta i osnovice za obračun plaće uvećan za 0,5% za svaku navršenu godinu radnog staža, a ukupno najviše do 20% člankom 3. Istoga zakona određeno da osnovicu i koeficijente za obračun plaće Gradonačelnika određuje odlukom predstavničko tijelo jedinice lokalne područne regionalne samouprave koji obnaša je dužnost dužnost gradonačelnika sukladno članku četvrtom stavku 1. Podstavku četvrtoga. Plaću Gradonačelnika u jedinicama lokalne samouorave, ne smije se odrediti više od umnošku koeficijenta 4,55 i osnovice za izračun plaća Državnih službenika. Gradonačelnik dužnost obavlja svoju dužnost profesionalno. Osnovica za obračun iznosi 900,00 eura. Bilo je potrebno dinijeti dvije odluka, a to su odluke o plaći za profesionalno obavljanje dužnosti, i druga za volonterski rad.

**AD-2/ AD-3/**

**8 (osam) glasova ZA 8 (osam) glasova ZA**

**1 (jedan) SUZDRŽAN 1 (jedan) SUZDRŽAN**

**2 (dva) PROTIV 2 (dva) PROTIV**

**Te je većinom glasova Te je većinom glasova**

**PRIHVAĆEN**  **PRIHVAĆEN**

**AD-4/**

**Tomislav Dželalija:** Dobili ste sve u radnim materijalima. Želim iskazati da je zadnja promjena bila 2015 godine. Ono što želimo je uskalditi plaće službenika i namještenika s postojećim zakonom, te iuzvršiti promjenu koeficjenata. Osnovica u Gradu je trenutno 900,00 eura. Također smo išli linearno, znači kako je pročelnik niži rang od Gradonačelnika. Mijenjali su se koeficjenti, stručni suradnik, viši stručni suradnik, savjetnik. Željeli smo Vas ovim potakanuti, i dati priliku da svi koji žele raditi, napredovati da imaju hodogram od zaposlenja. Na natječaj VSS nam se nitko ne javlja, a nama je to potrebno za rad na projektima. Hvala lijepo.

**Joško Nedoklan:** Pozdrav svima. Iz vlastitog iskustva smatram da je posao u lokalnoj samoupravi vrijedan novaca koji se predlaže izmjenom ovih koeficijenata. Iz tog razloga ću podržati ovu odluku.

**9 (devet) glasova ZA**

**2 (dva) PROTIV**

**Te je većinom glasova**

**PRIHVAĆEN**

**AD-5/**

**Ivana Sučić:** Dakle, donosimo Odluku oraspoređivanju sredstava. Dakle, zakonom je propisano da visina sredstava po jednom članu predstavničkog tijela jedinice lokalne samouprave godišnje ne može biti određena u iznosu manjem od 265,45 eura, a koja ima do 10.000 stanovnika. Iznos sredstava po vijećniku je 288 eura, ukupan broj vijećnika je 13. Za vijećnike pripada naknada za 7. Mjeseci, pa bi molila za ispravak za Domovinski pokret 184,80 eura a pripada isti iznos zao i za nezavisnu listu 168 eura. HDZ ima 8 vijećnika, od toga četiri žene. Redovan iznos 1.344,00 eura + 10% od iznosa za ovih 7 mjeseci što nam daje 1.411,20 eura. Most, Hrvatska socijalno-liberalna stranka, Hrvatska seljačka stranka, Hrvatska stranka prava. Dakle 3 vijećnika, jedna žena na koju dobivaju 10% što je 520,80 eura. Za 7. Mjeseci je 168,00 eura. Hvala.

**11 (jedanaest) glasova ZA**

**te je jednoglasno**

**PRIHVAĆEN**

**AD-6/**

**Šime Cigić**: Poštovani, prijedlogom ovih prvih izmjena i dopuna. Utvrđuju se izvori prihoda za održavanje. Predviđeno je umanjenje utroška električne energije za 20.000,00 eura sa PDV-om. A taj iznos se prebacuje na poziciju održavanja nerazvrstanih cesta, u stavku ostali radovi. Ukupna vrijednost programa se ne mijenja, a razlog za što se ovo radi jer se pokazala potreba za pojačanim održavanjem makadamskih cesta na području Grada Drniša. Imamo subvenciju utroška električne energije , te smo taj iznos skinuli sa te pozicije. Zahvaljujem.

**11 (jedanaest) glasova ZA**

**Te se jednoglasno**

**PRIHVAĆA**

**AD-7/**

**Tomisalv Dželalija:** Kao što smo najavili. Idemo sa novom mjeremo. Bio je prijedlog vaučera, pa smo se zajedno usuglasili da to bude iznos koji će se direktno sufinancirati. Od 1.-4. razreda 40,00 eura, a od 5.- 8. razreda 70,00 eura.

**11 (jedanaest) glasova ZA**

**te je jednoglasno**

**PRIHVAĆEN**

**AD-8/**

**Ivana Sučić:** Evo budući da je grad Drniš, dakle, u postupku izrade programa zaštite divljači, s obzirom imamo, dakle zakonsku obvezu odnosno u praksi nam se pojavila potreba s obzirom da svako malo imamo izlijetanje divljači, dakle na naše ove nerazvrstane ceste, pa s ovim programom zaštite ćemo ublažiti nezgode. Akt je nužan kako bi se izradio program zaštite. A to su nam naselja Badanj, Biočić, Bogatić, Brištane, Drinovci, Drniš, Kadina Glavica, Kanjane Kaočine, Karalić, Ključ, Kričke, Lišnjak, Miočić, Nos, Kalik, Pakovo selo, Parčić, Pokrovnik, Radonić, Sedramić, Siverić, Širitovci, Štikovo, Tepljuh, Trbounje,Velušić, Žtnić te ostale površine unutar administrativnih granica Grada Drniša. Ja Vas molim da ga podržite.

**11 (jedanaest) glasova ZA**

**te je jednoglasno**

**PRIHVAĆEN**

Predsjednik vijeća zaključuje rad sjednice.

Sjednica završila sa radom u 19 sati.

Zapisničar: PREDSJEDNIK:

Karmen Ljaljić Majdi Pamuković